দেশের সেরা উইকেটকিপার মহেন্দ্র সিংহ ধোনি। এক বাক্যে সবাই মেনেও নেবেন তা। কিন্তু ভারতের প্রাক্তন অধিনায়ক সৌরভ গঙ্গোপাধ্যায়ের কাছে মাহি নন, বাংলার উইকেটকিপার ঋদ্ধিমান সাহাই দেশের সেরা উইকেটকিপার। 
দেশের সেরা উইকেটকিপার যখন ঋদ্ধিমান, তখন তো তাঁরই ২০১৯ বিশ্বকাপে নামা উচিত। সৌরভ অবশ্য মনে করেন ২০১৯ বিশ্বকাপ খেলবেন ধোনিই। বিরাট কোহলির দলে ধোনি সিনিয়র। রিভিউ নেওয়ার সময়ে ক্যাপ্টেন কোহলিকে যথাযথ পরামর্শ দেন ধোনিই। ব্যাট হাতে এখন আর ধোনি আগের মতো সেরকম বিধ্বংসী নন। অবশ্য তা সম্ভবও নয়। এখনকার ধোনি ধ্বংসাত্মক ক্রিকেট খেলেন না। বরং অনেক বেশি গঠনমূলক ‘রাঁচির রাজপুত্র’।
সৌরভ বলেছেন, ‘‘২০১৯ বিশ্বকাপে খেলবে ধোনিই। আমার সেরকমই মনে হয়। ৩৬ বছরের ধোনি এবং ২০০৪ সালে পাকিস্তানের বিরুদ্ধে খেলতে নামা ধোনির মধ্যে অনেক পার্থক্য। শুধু উইকেটকিপার নয়, একজন প্রকৃত নেতা হিসেবে কোহলির প্রযোজন ধোনিকে। স্টাম্পের পিছনে দাঁড়িয়ে গোটা মাঠের দিকে নজর থাকে ধোনির।’’ 
একাধিক সিরিজে দেখা গিয়েছে প্রয়োজনের সময়ে ধোনির কাছ থেকেই পরামর্শ নিয়েছেন কোহলি। যখনই ভারত অধিনায়কের দরকার পড়েছে, তখনই ধোনি এগিয়ে এসেছেন। এই যদি হয় পরিস্থিতি তাহলে তো ধোনিই খেলবেন বিশ্বকাপে। ধোনি উইকেটের পিছনে দাঁড়ালে বাংলার ছেলের সম্ভাবনাও কমে যাবে।


এই বিষয়ে অন্যান্য খবর

এক পাক-তারকার সাহায্য নিয়েই পাকিস্তান-ধ্বংস করেছিলেন সৌরভ
সৌরভের আত্মত্যাগই গড়ে দেয় ধোনির ভবিষ্যৎ, পুরনো কাহিনি সামনে আনলেন সহবাগ


সৌরভ বলছেন, ‘‘ধোনি বাকিদের থেকে আলাদা আর এই কারণেই ও এত সফল। সময়ের সঙ্গে সঙ্গে আরও ক্ষুরধার হয়েছে ধোনির। আমাদের ঋদ্ধিমানের দিকেও নজর রাখতে হবে। উইকেটকিপিংয়ের দিক থেকে ধোনির তুলনায় এগিয়ে ঋদ্ধি। দেশের সেরা উইকেটকিপার এখন ও। ছয়-সাত নম্বরে নেমে ভাল ব্যাটিংও করতে পারে।’’